[{"text_idx": "#000001", "text": "Yn ystod y pedair blynedd ar hugain ddiwethaf, bu\u2019r fiolinydd o Gymru, Elenid Owen, yn aelod o bedwarawd llinynnol Ludwig ym Mharis, gan gynnal dros 1500 o gyngherddau a dosbarthiadau meistr ar draws y byd a recordio 20 CD ar gyfer labeli \u2018Naxos\u2019, \u2018Nai\u0308ve\u2019 ac \u2018Universal\u2019. Yn 2012 fe\u2019i gwnaed yn \u201cChevalier de l\u2019Ordre des Arts et Lettres\u201c gan y Weinyddiaeth Ffrengig dros ddiwylliant am ei chyfraniad i gerddoriaeth yn Ffrainc."}, {"text_idx": "#000004", "text": "Gwahoddwyd Elenid i ymuno a\u0302 phedwarawd llinynnol Ludwig yn 1990."}, {"text_idx": "#000005", "text": "Ar o\u0302l astudio gyda rhai o brif bedwarawdau ein cyfnod (Amadeus, Berg, Tokyo, Kolish, LaSalle) a\u2019r arweinydd, Sergiu Celibidache, sefydlodd bedwarawd ei hun fel un o rai gorau ei chenhedlaeth, a adnabyddir am ei sain unffurf cyfoethog."}, {"text_idx": "#000006", "text": "Fe\u2019i henwebwyd yn \u201cQuartet in Residence\u201d yn y \u201cConservatoire National Supe\u0301rieur de Musique et de Danse\u201d ym Mharis (yr enwebiad cyntaf o\u2019i fath yn Ffrainc) hyfforddodd gerddoriaeth siambr dros gyfnod o dair blynedd. Derbyniodd pedwarawd y Ludwig sawl Grand Prix du Disque, sy\u2019n cynnwys gwobr fawreddog MIDEM Cannes a chymerwyd rhan ganddynt yn y gwaith o recordio sawl darn o waith ar gyfer pedwarawd gan Thierry Escaich, Michae\u0308l Levinas, Philippe Hersant ac Alain Louvier ac eraill."}, {"text_idx": "#000007", "text": "Cafodd Elenid y C.A. (CertiLicat d\u2019Aptitude) clodfawr yn Ffrainc ac fe\u2019i gwahoddwyd i ddysgu cerddoriaeth siambr a pherfformio ar y feioli\u0301n yn y Reims, Strasbourg a Conservatoires Lille. Ochr yn ochr a\u0302 hyn, parhaodd a\u0302\u2019i gyrfa fel unawdydd a datgeinydd, gan berfformio yn Neuadd Wigmore a Neuadd Dewi Sant ac mewn gwyliau ym Mhrydain a Ffrainc, ac roedd yn destun rhaglen ddogfen ar gyfer S4C yn 2007."}]